শুধু দলের অন্যান্য বিষয় নয়, কোচ লোপেতেগির আস্থার জায়গাটাও অর্জন করে নিয়েছেন বেল। লোপেতেগির প্ল্যান অনুযায়ী আক্রমণভাগে করিম বেনজেমার সঙ্গী হবেন ওয়েলস ফরোয়ার্ড। এ দুজনকে কেন্দ্র করেই আক্রমণের পরিকল্পনা লোপেতেগির। তবে বেলের মাদ্রিদ ক্যারিয়ারের সবচেয়ে বড় সমস্যা হিসেবে আবির্ভূত হয়েছে চোট। চোটের কারণে রিয়াল মাদ্রিদের হয়ে প্রায় ৩০ শতাংশ ম্যাচে মাঠেই নামতে পারেননি বেল। সেই চোটও সামাল দিয়েছেন ভালোভাবে। গত নভেম্বর থেকে আর চোটের সঙ্গে মন–কষাকষি তাঁর। রিয়ালের জন্য সুখবরই।